PONEDJELJAK U 1. TJEDNU MUKE 


Ulazna pjesma - Smiluj mi se, Bože, jer me zlostavljaju ljudi, po sav dan me 
napadaju i dosađuju mi. Po cijeli dan me muče neprijatelji moji, ima ih mnogo koji 
se bore protiv mene. 

Molitva - Posveti, molimo, Gospodine, naše postove i udijeli nam oproštenje svih 


Poslanica - Čitanje Jone proroka. U one dane 
zapovijedi Gospodin proroku Joni po drugi put: 
Ustani i pođi u veliki grad Ninivu i u njemu 
propovijedaj ono što ti ja govorim. Ustane Jona 
i po Gospodnjoj riječi pođe u Ninivu. A Niniva 
je bio velik grad, tri dana hoda. I Jona je 
obilazio grad jedan dan vičući: Još četrdeset 
dana i Niniva će propasti. — Ninivljani 
povjerovaše Bogu, proglase post, obuku se u 
5 Za kostrijet, svi, veliki i mali. I ti glasovi dopru do 
kralja, Boji siđe. sa svoga prijestolja: skine sa sebe svoje odijelo, obuče se u kostrijet 
i sjede u pepeo. Kraljevski su i kneževski glasnici vikali po Ninivi: Ljudi i životinje, 
volovi i ovce da ne okuse ništa! Neka ne pasu i ne napajaju se! Neka se pokriju 
kostrijetom ljudi i Životinje! Neka zazivaju 
Gospodina! Neka se odvrate ljudi od svoga 
zla i opakih nedjela svojih ruku! Možda će 
nam se smilovati Bog, oprostiti nam i 
popustiti od svojega gnjeva da ne izginemo. I 
vidje Bog njihova djela i smilova se svojem 
narodu Gospodin naš Bog. 

Gradual - Usliši, Bože, molitvu moju, 
poslušaj riječi usta mojih. Spasi me, Bože, po 
imenu svome, i oslobodi me snagom svojom. 
Zavlaka - Gospodine, ne uzvrati nam prema 
našim grijesima koje smo učinili, niti prema 
našim krivicama. Gospodine, ne sjećaj se 
naših starih zloća, brzo neka nam dođe 7 N z in 
ususret tvoje milosrđe, jer postadosmo vrlo bijedni. [Ovdje se poklekne] Pomozi 
nam, Bože Spasitelju naš, i radi slave svojeg imena izbavi nas, Gospodine. Imaj 
samilosti s našim grijesima radi imena svojega. 

Evanđelje - Slijedi sveto Evanđelje po Ivanu. U ono vrijeme svećenički poglavari i 
farizeji pošalju sluge da uhvate Isusa. Tada im Isus reče: Još sam s vama malo 
vremena, pa se vraćam k onome koji me posla. Tražit ćete me, ali me nećete naći. 
Gdje budem ja vi ne možete doći. Tada rekoše Zidovi među sobom: Kamo ovaj kani 
poći da ga mi nećemo naći? Da ne ide k Židovima rasijanima među nevjernicima 
poučavati ih? Što znači riječ koju je izgovorio: Tražit ćete me, ali me nećete naći? A 
posljednjega i najsvečanijega dana Isus je stajao i vikao: Tko žeđa neka dođe k meni 
i pije. Tko vjeruje u mene, kako kaže Pismo, u njemu će provreti potoci žive vode. 
Ovo reče za Duha koga su imali primiti svi oni koji vjeruju u njega. 

Prikazna pjesma - Obazri se, Gospodine, i izbavi moju dušu. Spasi me poradi 
milosrđa svoga. 

Prikazna molitva - Daj nam, Gospodine, Bože naš, da nas ova spasonosna žrtva 
očisti od naših grijeha i umilostivi tvoje veličanstvo. Po Gospodinu... 

Predslovlje Svetog Križa - Uistinu je dostojno i pravedno, pravo i spasonosno, da 
vazda i svagdje zahvaljujemo tebi Gospodine, sveti Oče, svemogući vječni Bože: - ti 
si odredio spasenje ljudskog roda po drvu Križa, da se opet rodi život ondje gdje je 


nikla smrt, i onaj koji je na drvu pobijedio, bude pobijeđen na drvu po Kristu 
Gospodinu našemu... 

Pričesna pjesma - Gospodin nad vojskama je Kralj slave. 

Popričesna - Spasonosno primanje tvoga otajstva neka nam, molimo, Gospodine, 
ostvari očišćenje i ozdravljenje. Po Gospodinu... 

Molitva nad narodom - Pomolimo se. Prignite pred Bogom svoje glave. / Daj, 
molimo, Gospodine, svome narodu zdravlje duše i tijela da revan u dobrim djelima 
zavrijedi da ga uvijek brani tvoja zaštita. Po Gospodinu... 


